PRITARTA

Neringos savivaldybės tarybos

2022 m. kovo 31 d.

sprendimu Nr. T1-38

**NERINGOS GIMNAZIJOS**

**2021 METŲ VEIKLOS ATASKAITA**

**I SKYRIUS**

**BENDROSIOS ŽINIOS APIE MOKYKLĄ**

**Neringos gimnazija** (įstaigos kodas – 190893381) – biudžetinė įstaiga, kuri įgyvendina formaliojo (pradinio, pagrindinio ir vidurinio) ir neformaliojo ugdymo programas, formuoja ir įgyvendina ugdymo turinį pagal Lietuvos Respublikos švietimo, mokslo ir sporto ministerijos patvirtintą Bendrąjį ugdymo planą ir savo reikmėms pritaikytas bendrąsias ugdymo programas. Lietuvos Respublikos švietimo, mokslo ir sporto ministro 2015 m. balandžio 24 d. įsakymu
Nr. V-392 buvo akredituota Neringos vidurinės mokyklos vidurinio ugdymo programa ir mokyklai suteiktas Neringos gimnazijos statusas.

Neringos savivaldybės tarybos 2020 m. balandžio 30 d. sprendimu Nr. T1-70 „Dėl priėmimo laiko, klasių ir priešmokyklinio ugdymo grupių skaičiaus bei mokinių ir vaikų skaičiaus jose 2020–2021 mokslo metais Neringos savivaldybės švietimo įstaigose nustatymo“ Neringos gimnazijos Juodkrantės pradinio ir ikimokyklinio ugdymo skyrius įgyvendina tik neformaliojo (ikimokyklinio, priešmokyklinio, kito neformaliojo vaikų švietimo) ugdymo programas. Neringos savivaldybės tarybos sprendimu nuo 2017 m. rugsėjo 1 d. Juodkrantės pradinio ir ikimokyklinio ugdymo skyriuje pradinis ugdymas nevykdomas.

Gimnazija ugdymo procesą organizuoja patalpose, esančiose G. D. Kuverto g. 12, Nida, 93127 Neringa, ir Ievos Kalno g. 9, Juodkrantė, 93123 Neringa.

Mokyklos steigėjas – Neringos savivaldybės taryba.

Mokymo kalba – lietuvių.

Mokymosi formos ir mokymo proceso organizavimo būdai – grupinio mokymosi forma įgyvendinama kasdieniu ir (ar) nuotoliniu ugdymo proceso organizavimo būdais; pavienio mokymosi forma įgyvendinama individualiu, savarankišku ir (ar) nuotoliniu, ugdymosi šeimoje ugdymo proceso organizavimo būdais.

*Gimnazijos* ***vizija*** - atvira visuomenei, demokratiškai organizuota, humanizmo principais ir bendražmogiškomis vertybėmis savo gyvenimą grindžianti mokinių, jų tėvų ir mokytojų bendruomenė, kurioje garantuojama aukšta ugdymo kokybė ir pedagogų kvalifikacija, mokinių ir darbuotojų saugumas, tinkamas psichologinis mikroklimatas, kiekvieno mokinio saviraiška, asmens, sąžinės ir minties laisvė, solidarumo, tolerancijos, pilietiškumo puoselėjimas, aktyvi savivaldos institucijų veikla, moderni, kryptingai sukomplektuota materialinė-techninė bazė..

*Gimnazijos* ***misija*** - suteikti įvairiapusį ikimokyklinį ir priešmokyklinį ugdymą, kokybišką pradinį, pagrindinį ir vidurinį išsilavinimą, ugdyti bendrąsias ir dalykines kompetencijas, vertybines nuostatas bei sudaryti sąlygas skirtingų gebėjimų ir poreikių mokiniams ugdyti(s).

**II SKYRIUS**

**MOKINIAI, PERSONALAS, UGDYMO PROGRAMOS IR PASIEKIMAI**

*Mokiniai*

Nuo2021 rugsėjo 1 d. Neringos gimnazijoje mokosi 153 mokiniai. Į Neringos gimnaziją visi norintys mokytis mokiniai priimami be atrankos konkurso, nes pilnam klasių užpildymui vietų yra. Neringos gimnazija dirba viena pamaina. Galima pasidžiaugti, kad pastaruosius metus mokinių skaičius augo gimnazijos skyriuje (Juodkrantė).

|  |  |
| --- | --- |
| **Klasės****Ir grupės** | **Mokinių skaičius** |
| **2018-09-01** | **2019-09-01** | **2020-09-01** | **2021-09-01** |
| Ikimokyklinio ugdymo grupė | 12 | 16 | 10 | 12 |
| Priešmokyklinė grupė Juodkrantės skyriuje | 11(mišri grupė: iš jų 5 priešmokyklinėje programoje) | 5(mišri grupė) | 15(mišri grupė: iš jų 3 priešmokyklinėje programoje) | 15(mišri grupė: iš jų 5 priešmokyklinėje programoje) |
| viso | **23** | **21** | **25** | **27** |
| 1 klasė | 18 | 9 | 12 | 10 |
| 2 klasė | 11 | 17 | 10 | 12 |
| 3 klasė | 13 | 12 | 16 | 10 |
| 4 klasė | 14 | 13 | 12 | 15 |
|  Iš viso | **56** | **51** | **50** | **47** |
| 5 klasė | 14 | 11 | 13 | 12 |
| 6 klasė | 7 | 14 | 11 | 11 |
| 7 klasė | 7 | 8 | 14 | 12 |
| 8 klasė | 15 | 8 | 10 | 14 |
|  Iš viso | **43** | **41** | **48** | **49** |
| I gim. Klasė | 4 | 14 | 7 | 8 |
| II gim. Klasė | 17 | 4 | 14 | 7 |
| III gim. Klasė | 9 | 17 | Nėra | 15 |
| IV gim. Klasė | 7 | 9 | 17 | Nėra |
|  Iš viso | **37** | **44** | **28** | **30** |
| viso | **136** | **136** | **136** | **127** |
|  **Iš viso** | **159** | **157** | **161** | **153** |

***Darbuotojų*** skaičius fiksuojamas 2021 m. gruodžio 31 dieną:

|  |  |  |  |
| --- | --- | --- | --- |
| **Administracijos darbuotojai (direktorius ir jo pavaduotojai, vyr. finansininkas, skyrių vadovas)** | **Pedagogai** | **Pagalbos mokiniui****specialistai** | **Kiti darbuotojai (darbininkai, virėjai, valytojai, vairuotojai, budėtojai ir kt.)** |
| **Etatai** | **Darbuotojų skč.** | **Darbuotojų skč.** | **Etatai** | **Darbuotojų skč.** | **Etatai** | **Darbuotojų skč.** |
| 6,5 | 7 | 27 | 7,73 | 9 | 22,55 | 37 |

Neringos gimnazijoje dirba: vadovybė – 3 (direktorius, direktoriaus pavaduotojas ugdymui, direktoriaus pavaduotojas ūkiui; buhalterija – 2 ( vyr. buhalteris, buhalteris); administracijos specialistai – 3 ( projektų vadovas, raštinės administratorius, priekių ir paslaugų pirkimo specialistas); pedagogai – 24 ( 17,82 etato); Juodkrantės pradinio ir ikimokyklinio ugdymo skyriaus pedagogai 3, pagalba mokiniui ir mokytojui specialistai – socialinis pedagogas, spec. pedagogas – logopedas (du), psichologas, bibliotekininkas, mokytojo padėjėjas (4), karjeros specialistas; ūkio personalas – 27.

100 % mokytojų turi pedagoginę ir dalykinę kvalifikaciją, iš jų: 3 mokytojai – ekspertai, 10 – mokytojai metodininkai, 10 – vyr. mokytojų, 3 – mokytoja, 2 - neformalaus ugdymo mokytojai.

Nuolat vykdomas švietimo pagalbos specialistų socialinės, psichologinės ar spec.pedagoginės pagalbos teikimas mokiniams, siekiama kokybiškai organizuoti įtraukųjį ugdymą. Sudaromos sąlygos mokiniams kryptingai plėtoti turimas ir įgytas naujas kompetencijas. Skatinamas vaizdinių priemonių taikymas ugdymo procese (IKT ir inovacijos) organizuojant integruotas, atviras pamokas bei renginius. Visi mokytojai savo pamokose geba taikyti išmaniąsias technologijas (interaktyvias lentas, internetą, planšetes, nuotolinio mokymo platformas Google Classroom, Zoom ir Microsoft Teams, Ema ir Eduka elektronines pratybas ir pan.) ir organizuoti hibridinį ugdymą. Skiriamas dėmesys dalyvaujant ES projektuose, tačiau ne visas projektines veiklas pavyko įgyvendinti prasidėjus Covid 19 pandemijai.

Per 2021 metus darbuotojų kvalifikacijos kėlimo planas įvykdytas 100%.

***Programos***

Neringos gimnazijoje yra vykdomos formaliojo – pradinio, pagrindinio ir vidurinio ugdymo bei neformaliojo – ikimokyklinio, priešmokyklinio ir neformaliojo vaikų švietimo programos.

*2020-2021 m. m. ugdymo plano įgyvendinimo analizė*:

mokslo metus baigė 52 pradinių klasių mokiniai, visi perkelti į aukštesnę klasę. 9 (17,3 proc.) pradinių klasių mokiniai mokslo metus baigė aukštesniuoju lygiu;

visi pagrindinio ugdymo 1-os dalies 5–8 klasių mokiniai (47 mokiniai) perkelti į aukštesnę klasę, 5–8 klasių pažangumas – 100 proc., bendras klasių metinis vidurkis – 8,44. 10–9 balais mokslo metus baigė 4 mokiniai (8,5 proc.);

pagrindinio ugdymo 2-os dalies bei vidurinio ugdymo I–IV gimnazijos klasėse mokėsi 39 mokiniai, bendras I–IV gimnazijos klasių vidutinis metinis pažymys – 8, o 9–10 balais baigė 2 mokiniai (5 proc.), I–IV gimnazijos klasių mokinių pažangumas – 100 proc.

***Pasiekimai***

14 II gimnazijos klasės mokinių laikė PUPP testus, lietuvių kalbos ir literatūros surinktų taškų vidurkis – 32,7 taškai arba 54,5 proc. (maksimalus galimas taškų skaičius – 60), matematikos testo surinktų taškų vidurkis – 32,2 arba 71,5 proc. (maksimalus galimas taškų skaičius – 45).

|  |  |
| --- | --- |
| Dalykas | Įvertinimas |
| 10 | 9 | 8 | 7 | 6 | 5 | 4 | neišlaikė | vidurkis |
| Matematika | - | 5 | 5 | 2 | 1 | 1 | - | - | 7,86 |
| Lietuvių kalba | - | 2 | 1 | 5 | 5 | 1 | - | - | 6,86 |

Pagrindinį išsilavinimą 2020-2021 m. m. įgijo 14 II gimnazijos klasės mokinių.

Vidurinį išsilavinimą 2020–2021 m. m. įgijo 18 mokinių. 2021 m. IV gimnazijos valstybiniuose brandos egzaminuose (VBE) gautas vienas 100 balų įvertinimas, o gauti VBE įvertinimai daugiau nei 50 balų: 2021 m. – 11, 2020 m. – 9.

|  |  |
| --- | --- |
| **BE Egzaminų rodikliai** | **Mokslo metai** |
| **2019-2020****(9 abiturientai)** | **2020-2021** **(18 abiturientų)** |
| Laikyti skirtingų mokomųjų dalykų valstybiniai egzaminai (VE) | 6 | 9 |
| Laikytų VE skaičius  | 37 | 74 |
| Laikytų VE skaičius vienam mokiniui  | 4,1 | 4,1 |
| Neišlaikyta VE  | 6 | 4 |
| Gauti 100 balų įvertinimai  | 1 | 1 |
| Gauti įvertinimai 86-99  | 2 | 10 |
| Gauti įvertinimai daugiau negu 50 visų VE  | 9 | 11 |
| Skaičius mokinių, kurie visus VE išlaikė daugiau negu 50  | 0 | 1 |
| Laikyti mokykliniai egzaminai (ME) | 1 | 2 |
| Laikytų ME skaičius vienam mokiniui | 0,1 | 0,1 |
| Neišlaikytų ME skaičius  | 0 | 0 |
| Iš viso įvertinimų „neišlaikė“  | 6 | 4 |

Mokiniai, baigę Neringos gimnazijos vidurinę programą, sėkmingai studijuoja Lietuvos aukštosiose mokyklose:

|  |  |
| --- | --- |
| **Kur studijuoja** | **Ką studijuoja** |
| ISM | Tarptautinis verslas ir marketingas. 25% stipendija + vnf |
| Kauno technologijos universitetas | Programų sistemos vf |
| Kauno socialinių mokslų kolegija | Tarptautinio verslo komunikacija vnf |
| Klaipėdos universitetas | Ekonomika vf |
| Klaipėdos valstybinė kolegija | Statybų inžinerija vfLogistikos vadyba vf Pradinio ugdymo pedagogika vnfKineziterapija vnf |
| Mykolo Romerio universitetas | Psichologija  vnf |
| Vilniaus Gedimino technikos universitetas | Kūrybinės industrijos vnf |
| Vilniaus dailės kolegija | Interjero dizainas vnf |
| Vilniaus dailės akademija | Grafinis dizainas vf |
| Vilniaus universitetas | Kriminologija vf |

Daugumos Neringos gimnazijos mokinių pasiekimai atitinka Bendrosiose programose keliamus tikslus, 2020-2021 m. m. patenkinti visų mokinių ugdymo(si) ir saviraiškos poreikiai.

Gimnazijoje siekiama kokybiško ugdymo(si) ir kiekvieno mokinio pažangos. Ugdymo kokybei užtikrinti kasmet analizuojamas ir stebimas naujai atvykusių mokinių adaptacijos laikotarpis. Nuolat stebimi mokinių individualios pažangos pokyčiai. Sudaroma galimybė kiekvienam mokiniui dirbti aktyviai, stiprinti mokymosi motyvaciją, rinktis dalykų modulius aukštą pasiekimų lygį turintiems mokiniams (gilinti dalykų mokymąsi) bei žemesnių gebėjimų mokiniams (žinių, gebėjimų spragoms kompensuoti) formaliajame ir neformaliajame ugdyme. Kokybiškai suplanuotas ugdymo turinys, numatant ugdymo metodų įvairovę, užtikrinant, kad mokomųjų dalykų ilgalaikiai planai būtų orientuoti į ugdymo kokybę.

Ugdoma mokinių atsakomybė už savo mokymąsi (pamokų lankomumo kontrolė, pažangumo analizė). Lankomumo kontrolė buvo vykdoma aktyviai. Dėl kiekvienos nepateisintos pamokos vyko aptarimas tiek su mokiniais, tiek su jų tėvais. Mokinių atsakomybė buvo ugdoma pamokose, įvairiuose projektuose, planuojant mokinio veiklas, fiksuojant lūkesčius ir asmeninę mokinio pažangą gimnazijos patvirtintose stebėsenos formose. Buvo susitarta vykdyti trišalius (mokytojas, mokinys ir jo tėvai) pokalbius iškart, kai tik pastebimi mokymosi sunkumai ar fiksuojamas rezultatų blogėjimas. Tėvų ir mokytojų nuomone, ši taikoma priemonė pasiteisino.

2021 m. gegužės mėn. atliktos apklausos duomenimis, pozityviai yra vertinamas mokyklos komunikabilumas ir informatyvumas (viena iš tėvų apklausos aukščiausioji vertė – 3,5), teigiamai atsiliepiama apie humanitarinius ir socialinius mokslus (3,5), tinkamą parengimą tolesniam mokymuisi, pakankamai skiriama dėmesio mokinio atsakomybei skatinti (3,4).

80 proc. apklaustųjų tėvų sutinka su teiginiu „Mano vaikas mokykloje turi visas galimybes išmokti tai, ko reikia“, todėl galima daryti išvadą, kad pasitenkinimo lygis teikiamomis ugdymo paslaugomis ne mažesnis nei 80 proc.

Sėkmingai įgyvendintas nuotolinis mokymas, atlikus mokinių nuotolinio mokymo vertinimą, 9,7 proc. mokinių atsakė, jog jaučiasi puikiai, 27, 8 proc. nurodė, kad jokių sunkumų mokantis nuotoliniu būdu nepatiria, 43,1 proc. atskleidė, kad jaučiasi „visai gerai“.

Neringos gimnazijoje pateikiamas platus ***neformaliojo vaikų švietimo*** paslaugų spektras, vykdoma 11 neformalaus ugdymo programų:

|  |  |  |
| --- | --- | --- |
| **Neformaliojo švietimo programos pavadinimas** | **Valandų skaičius** | **Dalyvių amžius**  |
| **Per savaitę** | **Per metus** | **Klasė** | **Metai** |
| 1. Mažieji gamtininkai
 | 1 | 35 | Prad. | 8-11 |
| 1. Etnokultūra
 | 1 | 35 | Prad. | 7-8 |
| 1. Jaunieji keramikai
 | 3 | 111 | Prad.-pagr. | 7-12 |
| 1. Lauko tenisas
 | 2 | 74 | Prad.-pagr. | 9-16 |
| 1. Šachmatai ir šaškės
 | 1 | 37 | Prad.-pagr. | 8-12 |
| 1. Pamario krašto etninės kultūros ypatumai
 | 1 | 37 | Pagr. | 10-12 |
| 1. Mažieji auksarankiai
 | 2 | 74 | Pagr. | 11-15 |
| 1. ECO Guides
 | 2 | 74 | Pagr.  | 11-15 |
| 1. Frankofonai
 | 1 | 37 | Pagr. | 10-16 |
| 1. Vokalinis ansamblis „Inspire“
 | 3 | 111 | Vid. | 17-18 |
| 1. Instrumentinis ansamblis „Inspire“
 | 3 | 111 | Vid | 17-18 |

Neformalaus ugdymo užsiėmimai vykdomi siekiant sudaryti sąlygas kiekvienam mokiniui patirti sėkmę pasirinktoje popamokinės veiklos srityje, padėti formuotis kūrybingai, atsakingai ir atvirai asmenybei, siekiama užtikrinti kiekvieno asmens individualių gebėjimų ugdymą, pritaikymą ir pripažinimą, mokinys rengiamas tapti aktyviu visuomenės nariu.

2020–2021 m. m. pradžioje Juodkrantės skyriuje ugdėsi 25 ugdytiniai, iš jų – 3 priešmokyklinio ugdymo. Suformuotos dvi grupės: ikimokyklinio ugdymo grupė „Voveriukai“ (1) 2–3 metų vaikai ir jungtinė ikimokyklinio, priešmokyklinio ugdymo grupė „Kiškučiai“ 3–6 metų vaikai.

Priešmokyklinio ugdymo ugdytiniai tęsia tarptautinę socialinių įgūdžių programą „Zipio draugai“. Sėkmingai pradėta įgyvendinti socialinių emocinių įgūdžių ugdymo programa pagal Kimochi programą. Visi priešmokyklinio ugdymo ugdytiniai mokėsi pagal ankstyvąją anglų kalbos ugdymo programą „Let‘s go with Bo“.

Organizuojama daug netradicinių atvirų užsiėmimų, glaudžiai bendradarbiaujama su Nidos lopšelio-darželio „Ąžuoliukas“  vadovėmis ir mokytojomis, Lietuvos dailės muziejaus filialais - Miniatiūrų muziejumi Juodkrantėje,  Domšaičio galerija, Liudviko Rėzos kultūros centru, Juodkrantės bendruomene, Neringos viešosios bibliotekos Juodkrantės skyriumi, Neringos meno ir sporto mokyklomis, Kuršių nerijos nacionaliniu parku.

***Dalyvavimas regiono ir šalies olimpiadose, sporto varžybose ir konkursuose***

2020–2021 m. m. Neringos gimnazijos mokiniai dalyvavo tarptautiniame „Kengūros“ konkurse (pelnyti „Auksinės kengūros“, „Sidabrinės Kengūros“ diplomai), tarptautinėje olimpiadoje „Kings“ (1 mokinė pasiekė aukščiausią žinių lygį lietuvių kalbos kvalifikaciniame etape), respublikiniame informacinio mąstymo konkurse „Bebras“, edukaciniame konkurse „Olympis“, istorinių memų konkurse „Valstybingumo dūzgės“ (pelnytos padėkos), eilėraščių ir esė konkurse „Švenčiu Lietuvą“, vertimų konkurse „Tavo žvilgsnis“ (6 diplomantai), etnokultūros konkurse „Ritin kalne smiltatę“ (pelnytos 3 prizinės vietos), antikorupcijos konkurse, respublikiniame konkurse „Laisvės karta jiems sako ačiū!”, Lietuvos pasieniečių talismano konkurse (pelnytos 2 prizinės vietos), Lietuvos vaikų ir moksleivių lietuvių liaudies kūrybos konkurse “Tramtatulis” (pelnytos padėkos), respublikiniame konkurse “Didysis Šekspyras” (1 darbas pateko į parodą) ir kt.

Dalyvauta anglų kalbos, etnokultūros (respublikos etapas), fizikos, matematikos, geografijos, istorijos, ekonomikos ir verslo, dailės olimpiadose.

Gimnazijos mokiniai kasmet aktyviai dalyvauja Europos kalbų savaitės, Lietuvių kalbos dienų renginių, Tiksliųjų mokslų savaitės, Judumo savaitės, Olimpinės savaitės, Gimtosios kalbos savaitės renginiuose bei įvairių sporto šakų miesto varžybose (Solidarumo bėgimas, Nidos maratonas ir kt.).

Neringos gimnazija dalyvauja Gamtosauginių mokyklų programoje, veikla kasmet įvertinama įteikiant Žaliąją vėliavą ir Aplinkosauginio švietimo fondo sertifikatą, mokykliniame gamtosauginiame projekte „Sveikos gyvensenos ugdymas“, gamtamoksliniame projekte „Mes rūšiuojam“, respublikiniame projekte ,,Mano žalioji palangė“, 1–4 klasių projekte „Sveikatiada“,
1–4 klasių projekte „Vaisių, daržovių bei pieno produktų vartojimo skatinimas ugdymo įstaigose“, yra respublikinių programų „Sveika mokykla“ ir „Aktyvi mokykla“ narė.

Aktyvios mokyklos modelio kūrimas mokyklų bendruomenėms atveria plačias galimybes ne tik pagerinti fizinio ugdymo pamokas bei sukurti tam palankią aplinką, bet ir pakeisti visą mokyklos gyvenimą, t. y. skatinti visus proceso dalyvius imtis fizinio aktyvumo veiksmų visą dieną, ieškoti naujų netradicinių būdų fiziniam aktyvumui išreikšti bei įtraukti į šią veiklą partnerius. Tikslas – aukštesni vaikų pasiekimai, didesnis pasitenkinimas, geresnis lankomumas.

Ugdoma mokinių atsakomybė už savo mokymąsi (pamokų lankomumo kontrolė, pažangumo analizė). Nuolat buvo vykdomas švietimo pagalbos specialistų socialinės, psichologinės ar spec. pedagoginės pagalbos teikimas mokiniams. Sudaromos sąlygos mokiniams kryptingai plėtoti turimas ir įgytas naujas kompetencijas, didesnis dėmesys skiriamas gabiems, specialiųjų poreikių turintiems mokiniams. Skatinamas vaizdinių priemonių taikymas ugdymo procese (IKT ir inovacijos) organizuojant integruotas, atviras pamokas bei renginius. Visi mokytojai savo pamokose taikė išmaniąsias technologijas (interaktyvias lentas, internetą, planšetes, nuotolinio mokymo platformas Google Classroom, Zoom ir Microsoft Teams, Ema ir Eduka elektronines pratybas ir pan.). Skiriamas dėmesys dalyvaujant ES projektuose, tačiau ne visas projektines veiklas pavyko įgyvendinti prasidėjus Covid-19 pandemijai.

***Tarptautiniai projektai***

Nuo 2018 metų Neringos gimnazijoje vykdomas dvejų metų Erasmus+ projektas A.P.P.S. A.S.A.P. (2018-1-IT02-KA229-048322\_2), sietinas su skaitmeninio raštingumo įgūdžių gerinimu, užsienio kalbų mokymusi bei karjeros planavimu. Dėl COVID-19 pandeminės situacijos, projekto vykdymas buvo pratęstas iki 2021 m. rugpjūčio 31 d. Veiklos vykdomos nuotoliniu būdu.

Nuo 2019 m. lapkričio mėnesio vykdomas Erasmus+ projektas UMBRELLA
(2019-1-HR01-KA229-060805\_2) apie meteorologiją, išmaniųjų technologijų taikymą ugdymo(si) procese. Dėl COVID-19 pandeminės situacijos, projekto vykdymas prasitęsi iki 2021 m.
spalio 30 d. Veiklos vykdomos nuotoliniu būdu, integruojamos į ugdymo procesą, įtraukiant įvairias suinteresuotas šalis.

Nuo 2020 m. rugsėjo mėn. iki 2021 m. gegužės mėn. nuotoliu būdu vykdomas tarptautinis eTwinning projektas „Reveal folk meteorology“ apie šiuolaikinius ir senolių naudotus būdus bei priemones, taikomas orų prognozei nuspėti. Tai yra vykdomo Erasmus+ projekto UMBRELLA veiklų integravimo tęstinumas, orientuotas į jaunesnę tikslinę amžiaus grupę, 8 kl. – I gim. kl. mokinius. Tobulinami užsienio kalbos (anglų), geografijos, IT raštingumo įgūdžiai, kūrybiškumas, bendrosios kompetencijos.

Neringos gimnazija vykdo *The Duke of Edinburgh's International Award* (DofE) išskirtinę neformalaus ugdymo programą jauniems žmonėms nuo 14 metų. Programa padeda mokiniams ugdyti savo talentus, mokytis iš patirties įveikiant iššūkius, taip įprasminant savo laisvalaikį.
2020–2021 m. m. programoje dalyvauja 4 mokiniai (7–8 kl.), kurie siekia bronzos ženkliuko apdovanojimo.

**III SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

2021 metais Gimnazijoje veikla vykdyta vadovaujantis Neringos gimnazijos 2021–2023 metų strateginiame plane, 2021 metų veiklos programoje iškeltais tikslais bei uždaviniais.

2021 m. eigoje buvo parengti (patvirtinti, pakoreguoti) Gimnazijos veiklą reglamentuojantys dokumentai: 2021 metų veiklos programa, Ugdymo planas 2021–2022 m. m., Mokinių sergančių lėtinėmis neinfekcinėmis ligomis savirūpos proceso organizavimo tvarkos aprašas, Savikontrolės greitaisiais antigenais organizavimo, koordinavimo ir vykdymo tvarkos aprašas, Pirmosios pagalbos organizavimo tvarkos aprašas, pakoreguoti: Gimnazijos darbuotojų veiksmų vaikui susirgus ar patyrus traumą gimnazijoje ir teisėtų vaiko atstovų informavimo apie Gimnazijoje patirtą traumą ar ūmų sveikatos sutrikdymą tvarkos aprašas, Elektroninio dienyno tvarkymo nuostatai, gimnazijos Mokinių nemokamo maitinimo tvarka, Mokinių pasiekimų ir pažangos vertinimo tvarka, Mokomųjų dalykų ilgalaikiai planai, Mokinių pažangos stebėjimo ir pasiekimų vertinimo tvarkos aprašas, Gimnazijos darbuotojų veiksmų, įtarus mokinį vartojus alkoholį, tabaką ir (ar) kitas psichiką veikiančias medžiagas tvarkos aprašas .

*Tikslas* - stiprinant pasitikėjimu ir atvirumu grįstus švietimo bendruomenės tarpusavio santykius, užtikrinti kokybišką ugdymo proceso organizavimą ir ugdyti mokinių atsakomybės jausmą.

*Uždaviniai:*

1. Keliant mokytojų bendrąsias kompetencijas, suteikti mokiniams kokybiškesnį ugdymą;

2. Modernizuojant ugdymo(si) erdves, sudaryti tinkamas sąlygas ugdyti(s);

3. Individualizuojant veiklas, didinti švietimo bendruomenės motyvaciją ir atsakomybę.

Svarbiausi rezultatai ir rodikliai:

Pagrindiniai tikslai siekiant įgyvendinti strateginį planą:

***1. Siekti kokybiško ugdymo(si) ir kiekvieno mokinio pažangos.***

Kokybiškai suplanuotas ugdymo turinys, numatant ugdymo metodų įvairovę nuotoliniam/mišriam/hibridiniam darbui, užtikrinant, kad mokomųjų dalykų ilgalaikiai planai būtų orientuoti į ugdymo kokybę. Pedagoginių darbuotojų kvalifikacijos tobulinimas vykdytas 100%. Ugdoma mokinių atsakomybė už savo mokymąsi (pamokų lankomumo kontrolė, pažangumo analizė). Nuolat vykdomas švietimo pagalbos specialistų socialinės, psichologinės ar spec. pedagoginės pagalbos teikimas mokiniams. Sudaromos sąlygos mokiniams kryptingai plėtoti turimas ir įgytas naujas kompetencijas, didesnis dėmesys skiriamas gabiems, specialiųjų poreikių turintiems mokiniams. Skatinamas vaizdinių priemonių taikymas ugdymo procese (IKT ir inovacijos) organizuojant integruotas, atviras pamokas bei renginius. Įsigyta priemonių(50 vnt.) visiems pradinukams gamtos ,,Tyrinėtojo rinkiniai“ už 1885,00 Eur(PĮ SB)lėšos. Visi mokytojai savo pamokose taikė išmaniąsias technologijas (interaktyvias lentas, internetą, planšetes, nuotolinio mokymo platformas Google Classroom, Zoom ir Microsoft Teams, Ema ir Eduka elektronines pratybas ir pan.). Skiriamas dėmesys dalyvaujant ES projektuose, tačiau ne visas projektines veiklas pavyko įgyvendinti prasidėjus Covid 19 pandemijai.

***2. Stiprinti bendravimą ir bendradarbiavimą tarp gimnazijos bendruomenės narių.***

Stiprinti mokinių, tėvų, mokytojų, pagalbos spec., ugdymo aplinkos darbuotojų bendradarbiavimą, siekiant kiekvieno mokinio ugdymo pažangos. Vyko nuolatinis darbas tarp visų gimnazijos bendruomenės grupių. Įtraukti visi gimnazijos tarybos nariai į gimnazijos veiklų planavimą. 2020 m. gruodžio mėn. IQES online platformoje atliktos Bendrojo ugdymo įsivertinimo ir pažangos apklausos duomenimis, gimnazijos bendruomenės nariai (mokytojai, tėvai, mokiniai) vienu iš gimnazijos stipriųjų aspektų laiko šią sritį - bendradarbiavimas.

***3. Gerinti infrastruktūros kokybę ir užtikrinti saugią ugdymo aplinką, atitinkančią higienos normų reikalavimus.***

Mokykla aprūpinta visomis reikiamomis priemonėmis: kiekvienoje klasėje įrengtos interaktyvios lentos 2 vnt. už 4000 Eur (VB PĮ SB) lėšos, technologijų pamokoms organizuoti įsigytos mokomosios programos bei įranga, įsigyta naujų muzikos instrumentų, lavinamųjų žaidimų, vadovėlių bei grožinės literatūros knygų už 3106,87 Eur (SB), atnaujintas sporto inventorius, Juodkrantės skyriuje pakeisti čiužiniai ir patalynė už 2140,00 Eur (PĮ SB) lėšos.

Teikiama mokinių pavėžėjimo į mokyklą paslauga: 60 mokinių vežami mokykliniais autobusais; visiems mokiniams kompensuojamos važiavimo į mokyklą išlaidos.

Vadovėlių ir mokymo priemonių įsigijimas 2021 metais:

Lietuvių kalbos vadovėliai 1 ir 2 kl., Matematikos vadovėliai 1 ir 2 kl., Pasaulio pažinimo vadovėliai 1 ir 2 kl., Muzikos vadovėliai 4 kl., Gamtos mokslų vadovėlis Eureka 5 kl. Biologijos vadovėliai 10 kl., Rusų k. vadovėliai 6 ir 7 kl., Vokiečių k. vadovėliai 6 kl., Anglų k, vadovėliai III g. kl.

Mokymo priemonės: mokytojo knygos (lietuvių k., pasaulio pažinimo 1 ir 2 kl. serija „Taip“, pasitikrinamieji darbai, tyrimai-užduotys, logopedinės pratybos, pratybos spec. poreikių mokiniams, programinė grožinė literatūra, metodinė literatūra mokytojams), grožinė literatūra.

Per 2021 metus gimnazijoje vykdyti ***patikrinimai***:

1. 2021-06-18 LR ŠMSM švietimo kokybės ir regioninės politikos departamentas – matematikos VBE priežiūra – nusižengimų bei pažeidimų nerasta.
2. 2021-07-07 Valstybinės maisto ir veterinarijos tarnybos Klaipėdos departamentas.

Juodkrantės pradinio ir ikimokyklinio ugdymo skyriuje:

1. 2021-10-19 Valstybinės maisto ir veterinarijos tarnybos Klaipėdos departamentas.

Gautos patikrinimų pažymos. Parengti trūkumų šalinimo planai. Pagal galimybes trūkumai pašalinti.

**IV SKYRIUS**

**FINANSINIS APRŪPINIMAS**

Iš savivaldybės biudžeto lėšų :

Juodkrantės darželyje atnaujinti čiužiniai ir patalynė už 2140,0 Eur. Sumontuotos žaliuzės/ roletai už 2200,00 Eur, kondicionieriai už 4991,25 Eur, interaktyvi lenta už 1498,00 Eur. Įmontuotos indaplovės už 1145,29 Eur. Iš viso už 11974,54 Eur.

Gimnazijoje:

Interaktyvi lenta už 2999,00 Eur. Technologijų klasėje atnaujintas virtuvės baldų komplektas už 2770,90 Eur. Atnaujinti baldai mokyklos bute už 1497,98 Eur; darbuotojų kabinetų baldai už 3373,48 Eur; 2 nešiojami kompiuteriai už 999,98 Eur; rankų džiovintuvai 2 vnt. už 1940,00 Eur.

Iš viso už 12982,34 Eur.

|  |  |  |
| --- | --- | --- |
| **Lėšų pavadinimas** | **Lėšų dydis, tūkst. Eur** | **Panaudojimas 2021 m.** |
| **2020 m.** | **2021 m.** |
| Savivaldybės biudžeto lėšos | 577,8 | 730,7 | DU 546,7 tūkst. Eur; darbdavio Sodra 8,0 tūkst. Eur. |
| 167,0 | 162,7 | Įstaigos išlaikymui 162,7 tūkst. Eur. |
| 4,3 | 11,8 | Ilgalaikiam turtui 11,8tūkst. Eur. |
| Valstybės biudžeto lėšos | 357,8 | 415,8 | DU – 408,6 tūkst. Eur; darbdavio Sodra – 5,9 tūkst. Eur. |
| 8,1 | 1,3 | Įstaigos išlaikymui 1,3tūkst. Eur. |
| 5,8 | 0 |  |
| Projektų lėšos | 35,9 | 35,9 |   |
| Paramos lėšos | 0,6 | 0,6 |  |
| Spec. programų (lėšos už mokamas paslaugas) lėšos | 88,4 | 78,0 | DU 4,3 tūkst. Eur.; darbdavio Sodra 0,1 tūkst. Eur., įstaigos išlaikymui – 52,9 tūkst. Eur. |
| Spec. programų (lėšos už mokamas paslaugas) lėšos | 15,0 | 4,3 |  Ilgalaikiam turtui 4,2 tūkst. Eur. |

PRITARTA

Neringos gimnazijos tarybos

2022 m. kovo 9 d. posėdyje (protokolas Nr.3 )

**\_\_\_\_\_\_\_\_\_\_\_\_\_\_\_\_\_\_**